Kindlasti tuleb ette tuttav olukord, kui soovid ja vajadused on suuremad, kui rahakott lubab. Samamoodi on ka büroodesse lihtsam soetada odavalt 3-4 väikest printerit mõne tuhande krooni eest ja loota selle peale, et trükimahud on väikesed ja edaspidine kulu tühine.    1 mustvalge lehekülje hind on suhteliselt tühine võrreldes mõne  muu näitajaga - auto 1 kilomeetri hinna või mobiiltelefoni 1 minuti maksumusega. Samas, kui lüüa kokku kõik lehed, mida päevas trükitakse, siis kasvab ka see summa päris suureks. 80000.- kr maksev tsentraalne bürooseade tuleb 5 aasta peale odavam, kui 5 umbes 1000.- kr personaalse laserprinteri ülalpidamine ning seda isegi siis, kui trükitakse umbes 5000 lk kuus ehk kokku 10 pakki või 2 kasti paberit.    Toome teile näiteks 71990.- kr maksva Kyocera KM-2560 A3 võrgulaserprinteri ja koopiamasina,  mille 5-aastane rendimakse on vaid 1350.- kr ilma km-ta. Kui lisada ka hooldused ja vajalikud kuluvaruosad (trumlid, ahjud jne), siis on kuumakse 1850.- kr iilma km-ita. Kuumakse on fikseeritud ja ei muutu terve rendi perioodi vältel.